Timurid-dynastiet

Timuridene var et tyrkisk, sunni-muslimsk dynasti i Sentral-Asia som ble etablert av emiren av Kesh (Shahrisabz), kjent som Timur Lenk. Timur erobret store deler av Transoxiana fra 1363 og fremover med forskjellige allianser (Samarkand i 1366, Balkh i 1369), og ble anerkjent som hersker over dem i 1370 i det som er kjent som Timuridriket. Offisielt opptrådte han i navnet til de mongolske Tsjagatai-uluene og underla seg Mongolistan og Khwarazmia i årene som fulgte og begynte en erobringskrig vestover i 1380. I 1389 hadde han fjernet kartidene fra Afghanistan (Herat) og rykket inn i Iran og Irak fra 1382 (erobret Isfahan i 1387, fjernet muzaffaridene fra Shiraz i 1393 og kastet jalayridene ut av Bagdad). I 1394/95 triumferte han over Den gylne horde og påtvang sitt herredømme i Kaukasus. Han underla seg det nordlige India i 1398 og okkuperte Delhi. I 1400-1401 tok han Aleppo, Damaskus og det østlige Anatolia, ødela Bagdad i 1401 og triumferte over osmanene ved Ankara i 1402. Han etablerte Samarkand som «verdens sentrum».

Timur hadde giftet seg med Saray Mulk Khanum som var en direkte etterkommer av Djengis Khan, grunnleggeren av Mongolriket på 1200-tallet. Dette legitimerte Timurs fire sønner og deres etterkommere i tanken om et gjenopprettet mongolrike. Etter Timurs død i 1405 kom det til strid mellom Timurs gjenlevende sønner og en rekke sønnesønner. Timurs sønn Shah Rukh gikk seirende ut av striden og holdt riket samlet fram til sin død i 1445. Siste halvdel av 1400-tallet var preget av nye borgerkriger og riket var i perioder oppdelt i flere provinser med timurider som hevdet sin herskerrolle over imperiet. På 1490-tallet ble timuridene fordrevet av framstormende usbekiske tropper som tvang de siste av Timurs etterkommere på flukt.

En av de flyktende herskerne, Babur, etablerte seg i Herat og gjorde derfra store erobringer sørover inn i det indiske subkontinentet. I 1526 etablerte han Mogulriket og gjorde seg selv til rikets første stormogul. Hans etterkommere, som også regnes som timurider, beholdt makten i dette indiske riket helt til Britisk India ble opprettet i 1858.

Herskerne i Timurid-riket

Slektstavle 
Slektstavle for de mest betydningsfulle av Timurs mannlige etterkommere.

Timur Lenk (1336-1405), regj. fra 1369
Umar Shaikh Mirza I (1356-1394), guvernør i Fergana
Pir Muhammad Mirza (1379-1409), guvernør i Fars
Iskandar Mirza (1384-1415) Guvernør i Fergana, senere Yazd
Rustam Mirza (1381-1424/25) Guvernør i Fars fra 1409
Bayqara Mirza I (1392-ca. 1422)
Sultan Husayn Bayqara (1438-1506), regj. i Herat fra 1469
Badi' al-Zaman Mirza (død 1517), regj. i Herat 1506-1507
Muhammad Zaman Mirza (1496-1539), regj. i Gujarat 1537
Jahangir Mirza (1356-1376), militær leder
Muhammad Sultan Mirza (1375-1403), guvernør i Turan fra 1399
Pir Muhammad (1374-1407), regj. 1405-1407
Miran Shah (1366-1408)
Khalil Sultan (1384-1411), regj. 1405-1409
Muhammad Mirza
Abu Sa'id Mirza (1424-1469), regj. i Samarkand 1451-1469, i Herat 1459-1469
Sultan Ahmed Mirza (1451-1494), regj. i Samarkand 1469-1494
Sultan Mahmud Mirza (1453-1495), regj. 1494-1495
Sultan Baysunghur Mirza, regj. I Samarkand 1495-1497
Umar Shaikh Mirza II (1456-1494), regj. i Ferghana 1469-1494
Zahīr ud-Dīn Muhammad Babur (1483-1530), grunnla Mogulriket i India 1526, regj. til 1530
Humayun (Nasir-ud-Din Muḥammad), (1508-1556), regj. Mogulriket 1530-1540 og 1555-1560
Ulugh Beg II (død 1502), regj. i Kabul og Ghazni 1461-1501
Shah Rukh (1377-1447), regj. 1405-1447
Ulugh Beg (1394-1449), regj. 1447-1449
Abd al-Latif (1420-1450), regj. 1449-1450
Muhammad Juki Mirza (opprørsleder 1462)
Ibrahim Sultan (1394-1435), guvernør i Fars 1415-1435
Sultan Abdullah Mirza (1410-1451), regj. 1450-1451
Baysunghur Mirza (1397-1433), kalliograf, guvernør i Herat
Ala al-Dawla (1417-1460), guvernør i Herat 1447-1448
Ibrahim Mirza (1440-1459), regj. i Herat 1457-1459
Sultan Muhammad bin Baysunghur (1418-1452), regj. 1447-1451
Yadgar Muhammad Mirza (1452-1470), regj. i Herat 1470
Abul-Qasim Babur Mirza (1422-1457), regj. i Herat 1449-1457
Mirza Shah Mahmud (født 1446), regj. i Herat 1457
Muhammad Juki (1402-1445), guvernør i Balkh

Referanser

Kilder

Eksterne lenker 
 Timuridenes kunst
 Kunstutstilling
 Kronologi over Samarkand-herskerne
 Kronologi over herskerne i Herat

 
Iranistikk
Stepperike